RESOLUCIÓN do 27 de maio de 2011 pola que se dá publicidade das axudas concedidas pola Dirección Xeral de Competitividade e Innovación Tecnolóxica, correspondentes á convocatoria do exercicio 2010.
Consellería do Mar — III. Outras disposicións — 15/06/2011

De acordo co establecido no artigo 15 da Lei 9/2007, do 13 de xuño, de subvencións de Galicia (DOG n.º 121, do 25 de xuño), publícase extracto das resolucións de concesión de axudas a que se fai referencia no citado precepto e concedidas pola Dirección Xeral de Competitividade e Innovación Tecnolóxica no ano 2010.
1. Axudas a industrias de transformación e comercialización con cargo aos fondos europeos do Fondo Europeo de Pesca (FEP).
a) Norma reguladora: Orde do 24 de abril de 2008 polo que se establecen as bases reguladoras para a concesión, en réxime de concorrencia competitiva, das axudas aos investimentos en transformación e comercialización de produtos procedentes da pesca, do marisqueo e da acuicultura, cofinanciadas co Fondo Europeo de Pesca (Diario Oficial de Galicia n.º 86, do 6 de maio), modificada polas ordes do 12 de febreiro de 2009 (Diario Oficial de Galicia n.º 36, do 20 de febreiro), e do 21 de xaneiro de 2010 (Diario Oficial de Galicia n.º 19, do 29 de xaneiro).
b) Convocatoria: exercicio 2010.
c) Aplicación orzamentaria: 14.02.723A.771.1.
d) Finalidade da axuda: incentivar a realización dos investimentos que teñan como finalidade a mellora da transformación e comercialización dos produtos procedentes da pesca, o marisqueo e a acuicultura.
e) Persoas ou entidades beneficiarias e importe da axuda concedida a cada unha delas, en euros.
2. Axudas ao sector acuícola galego con cargo aos fondos europeos do Fondo Europeo da Pesca (FEP).
a) Norma reguladora: Orde do 22 de xaneiro de 2010 pola que se modifican as bases reguladoras para a concesión, en réxime de concorrencia competitiva, de subvencións a investimentos no ámbito da acuicultura, confinanciadas co Fondo Europeo da Pesca, e se convoca para o dito procedemento, tramitado como expediente anticipado de gasto, modificando a Orde do 17 de febreiro de 2009.
b) Convocatoria: exercicio 2010.
c) Aplicación orzamentaria: 14.02.723A.772.0.
d) Finalidade da axuda: mellorar a competitividade do sector acuícola en Galicia.
e) Persoas ou entidades beneficiarias e importe da axuda concedida a cada unha delas, en euros.
3. Axudas á paralización definitiva de buques pesqueiros con cargo aos fondos europeos do Fondo Europeo da Pesca (FEP).
a) Norma reguladora: Orde do 30 de xuño de 2010 pola que se establecen as bases reguladoras para a concesión, en réxime de concorrencia competitiva, das axudas á paralización definitiva dos buques pesqueiros, cofinanciadas co Fondo Europeo de Pesca, e se convocan para o exercicio 2010 (Diario Oficial de Galicia n.º 130, do 9 de xullo).
b) Convocatoria: exercicio 2010.
c) Aplicación orzamentaria: 14.02.723A.770.1.
d) Finalidade da axuda: axeitar a capacidade pesqueira da frota coa dispoñibilidade dos recursos mariños, mediante a redución do esforzo pesqueiro e así lograr un equilibrio sustentable que asegure que a pesca siga sendo unha actividade de desenvolvemento económico para esta comunidade.
e) Persoas ou entidades beneficiarias e importe da axuda concedida a cada unha delas, en euros.
4. Axudas de carácter socioeconómico con cargo aos fondos europeos do Fondo Europeo da Pesca (FEP).
a) Norma reguladora: Orde do 6 de maio de 2010 pola que se modifican as bases reguladoras para a concesión, en réxime de concorrencia competitiva, de axudas de carácter socioeconómico cofinanciadas co Fondo Europeo da Pesca, e se establece a súa convocatoria para o ano 2010 (Diario Oficial de Galicia n.º 94, do 20 de maio).
b) Convocatoria: exercicio 2010.
c) Aplicación orzamentaria: 14.02.723A.780.0.
d) Finalidade da axuda: establecer medidas de acompañamento para os traballadores afectados polos axustes da frota pesqueira, que axuden a paliar os efectos da dita reestruturación e apoien a reconversión destes traballadores.
e) Persoas beneficiarias e importe da axuda concedida a cada unha delas, en euros.
5. Axudas concedidas a investimentos a bordo de buques pesqueiros con cargo aos fondos europeos do Fondo Europeo da Pesca (FEP).
a) Norma reguladora: Orde do 31 de maio de 2010, pola que se establecen as bases reguladoras para a concesión, en réxime de concorrencia competitiva, das axudas aos investimentos a bordo de buques pesqueiros e selectividade, cofinanciadas co Fondo Europeo da Pesca (DOG n.º 105, do 4 de xuño).
b) Convocatoria: exercicio 2010.
c) Aplicación orzamentaria: 14.02.723A.770.3.
d) Finalidade da axuda: contribuír á modernización da frota pesqueira galega mediante o financiamento de investimentos a bordo dos buques pesqueiros.
e) Persoas ou entidades beneficiarias e importe da axuda en euros concedida a cada unha delas.
6. Axudas para a realización de proxectos piloto dirixidos á adquisición e difusión de novos coñecementos técnicos levados a cabo por unha entidade en cooperación cun organismo científico ou técnico, con financiamento do Fondo Europeo da Pesca (FEP).
a) Norma reguladora: Orde do 20 de outubro de 2008, pola que se establecen as bases reguladoras e se regula o procedemento de concesión de axudas para a realización de proxectos piloto dirixidos á adquisición e difusión de novos coñecementos técnicos levados a cabo por unha entidade en cooperación cun organismo científico ou técnico (con financiamento do Fondo Europeo da Pesca (DOG n.º 211, do 30 de outubro).
b) Convocatoria: exercicio 2010.
c) Aplicación orzamentaria: 14.02.723A.780.2.
d) Finalidade da axuda: realización de proxectos piloto dirixidos á adquisición e difusión de novos coñecementos técnicos, levados a cabo por un axente económico, unha asociación comercial recoñecida ou calquera outro organismo competente recoñecido, en cooperación cun organismo científico ou técnico, conforme as normas contidas nesta orde, garantindo os preceptos legais de igualdade, concorrencia e publicidade.
e) Persoas ou entidades beneficiarias e importe da axuda en euros concedida a cada unha delas.
7. Axudas aos tripulantes de buques pesqueiros con porto base en Galicia que pescan na costeira do bocarte.
a) Norma reguladora: Orde do 2 de agosto de 2010, pola que se establecen as bases reguladoras e a convocatoria para a compensación económica dunha axuda aos tripulantes e armadores tripulantes de buques pesqueiros con porto base en Galicia que pescan na costeira do bocarte. (DOG n.º 154, do 12 de agosto).
b) Convocatoria: exercicio 2010.
c) Aplicación orzamentaria: 14.02.723A.780.1.
d) Finalidade da axuda: compensar polo peche da pesca do bocarte a partir do 10 de xuño de 2010 aos tripulantes enrolados nos buques con porto base en Galicia autorizados para o ano 2010 pola Secretaría Xeral do Mar para desenvolver a súa actividade co cerco nas zonas CIEM VII e VIII.a, b, d (augas non españolas).
e) Persoas ou entidades beneficiarias e importe da axuda en euros concedida a cada unha delas.
Santiago de Compostela, 27 de maio de 2011.